CELEX: 32005R1653
Language: et
Date: 2005-10-10 00:00:00
Title: Komisjoni määrus (EÜ) nr 1653/2005, 10. oktoober 2005, millega avatakse tariifikvoodid ja sätestatakse kõnealuste tariifikvootide piires kehtivad tollimaksud teatavate Alžeeriast pärit töödeldud põllumajandussaaduste importimiseks Euroopa Ühendusse

11.10.2005   
            
            
               ET
            
            
               Euroopa Liidu Teataja
            
            
               L 266/32
            
         
      KOMISJONI MÄÄRUS (EÜ) nr 1653/2005,
   10. oktoober 2005,
   millega avatakse tariifikvoodid ja sätestatakse kõnealuste tariifikvootide piires kehtivad tollimaksud teatavate Alžeeriast pärit töödeldud põllumajandussaaduste importimiseks Euroopa Ühendusse
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 6. detsembri 1993. aasta määrust (EÜ) nr 3448/93, millega nähakse ette põllumajandussaaduste töötlemisel saadud teatavate kaupadega kauplemise kord, (1) eriti selle artikli 7 lõiget 2,
   ning arvestades järgmist:
   
               (1)
            
            
               18. juuli 2005. aasta otsusega (2) kiitis nõukogu heaks ühelt poolt Euroopa ühenduste ja nende liikmesriikide ja teiselt poolt Alžeeria Demokraatliku Rahvavabariigi vahelise Euroopa–Vahemere piirkonna assotsiatsioonilepingu (edaspidi leping).
            
         
               (2)
            
            
               Lepingus sätestatud kaubandussätetega nähakse ette teatavate töödeldud põllumajandussaaduste imporditollimakse käsitlevate vastastikuste soodustuste kohaldamine. Ühenduse soodustusi võidakse kohaldada tollimaksuvaba impordi kujul iga-aastaste tariifikvootide piires.
            
         
               (3)
            
            
               Lepingus sätestatud Alžeeriast pärit töödeldud põllumajandussaaduste impordi tariifikvoodid kehtestatakse aastaks ning neid kohaldatakse määramata tähtaja jooksul. Nimetatud tariifikvoodid tuleks avada 2005. aastaks ja järgnevateks aastateks.
            
         
               (4)
            
            
               Uute tariifikvootide mahud 2005. aastaks tuleks arvutada lepingus sätestatud põhimahtude põhjal proportsionaalselt enne lepingu kohaldamise kuupäeva möödunud ajavahemikuga sel aastal.
            
         
               (5)
            
            
               Komisjoni 2. juuli 1993. aasta määruses (EMÜ) nr 2454/93, millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik, (3) on sätestatud eeskirjad tariifikvootide haldamiseks, mida kasutatakse tollideklaratsioonide kuupäevade alusel ajalises järjestuses. Käesoleva määrusega avatud tariifikvoote tuleks hallata vastavalt kõnealustele eeskirjadele.
            
         
               (6)
            
            
               Kuna lepingut kohaldatakse alates 1. septembrist 2005, peaks käesolevat määrust kohaldama alates samast kuupäevast ja seetõttu peaks see jõustuma niipea kui võimalik.
            
         
               (7)
            
            
               Käesolevas määruses sätestatud meetmed on kooskõlas asutamislepingu I lisas loetlemata töödeldud põllumajandussaadustega kauplemise horisontaalküsimusi käsitleva korralduskomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Käesoleva määruse lisas esitatud Alžeeriast pärit toodete importimise ühenduse aastakvoodid avatakse 1. septembrist 2005 kuni 31. detsembrini 2005 ning järgmistel aastatel 1. jaanuarist kuni 31. detsembrini.
   Lisas esitatud aastaste kvootide mahtusid 2005. aastaks vähendatakse proportsionaalselt enne lepingu kohaldamise kuupäeva möödunud ajavahemikuga sel aastal.
   Artikkel 2
   Artiklis 1 osutatud ühenduse tariifikvoote hallatakse vastavalt määruse (EMÜ) nr 2454/93 artiklitele 308a, 308b ja 308c.
   Artikkel 3
   Käesolev määrus jõustub Euroopa Liidu Teatajas avaldamise päeval.
   Käesolevat määrust kohaldatakse alates 1. septembrist 2005.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 10. oktoober 2005
      
         
            Komisjoni nimel
         
         
            asepresident
         
         Günter VERHEUGEN
         
      
   
   
      (1)  EÜT L 318, 20.12.1993, lk 18. Määrust on viimati muudetud määrusega (EÜ) nr 2580/2000 (EÜT L 298, 25.11.2000, lk 5).
   
      (2)  Euroopa Liidu Teatajas seni avaldamata.
   
      (3)  EÜT L 253, 11.10.1993, lk 1. Määrust on viimati muudetud määrusega (EÜ) nr 883/2005 (ELT L 148, 11.6.2005, lk 5).
   
      LISA
      Teatavate Alžeeriast pärit nõukogu määrusega (EÜ) nr 3448/93 hõlmatud toodete importimisel 2005. aastal ja sellele järgnevatel aastatel kohaldatavad aastased tariifikvoodid ning nende tariifikvootide piires kohaldatavad tollimaksud
      Kombineeritud nomenklatuuri tõlgendusreeglitest olenemata on toote kirjelduse sõnastus vaid soovituslik ning soodustuskava on käesoleva lisa kontekstis kindlaks määratud käesoleva määruse vastuvõtmise ajal kehtivate KN-koodide raames.
      
         
      
                  Järjekorranumber
               
               
                  KN-kood
               
               
                  Kauba kirjeldus
               
               
                  Aastase kvoodi maht
                  (netokaal tonnides)
               
               
                  Aastase kvoodi piires kohaldatav tollimaksumäär
               
            
                  09.1021
               
               
                  0403
               
               
                  Petipiim, kalgendatud piim ja koor, jogurt, keefir ja muu fermenteeritud või hapendatud piim ja koor (kontsentreeritud või kontsentreerimata, suhkru- või muu magusaine-, lõhna- või maitseainetega, kakao- või puuviljalisandiga või ilma):
               
               
                  1 500
               
               
                  0
               
            
                  0403 10
               
               
                  – jogurt:
               
            
                  – – lõhna- või maitseainetega või puuvilja-, pähkli- või kakaolisandiga:
               
            
                  – – – pulbrina, graanulites või muul tahkel kujul, piimarasvasisaldus:
               
            
                  0403 10 51
               
               
                  – – – – kuni 1,5 % massist
               
            
                  0403 10 53
               
               
                  – – – – üle 1,5 %, kuid mitte üle 27 % massist
               
            
                  0403 10 59
               
               
                  – – – – üle 27 % massist
               
            
                  – – – muud, piimarasvasisaldus:
               
            
                  0403 10 91
               
               
                  – – – – kuni 3 % massist
               
            
                  0403 10 93
               
               
                  – – – – üle 3 %, kuid mitte üle 6 % massist
               
            
                  0403 10 99
               
               
                  – – – – üle 6 % massist
               
            
                  09.1022
               
               
                  1902
               
               
                  Pastatooted, kuumtöödeldud või kuumtöötlemata, täidisega (näiteks liha- või muu täidisega) või täidiseta, muul viisil toiduks valmistatud või mitte: spagetid, makaronid, nuudlid, lasanje, gnocchi, ravioolid, canneloni jms; kuskuss, valmistoiduna või mitte:
               
               
                  2 000
               
               
                  0
               
            
                  1902 30
               
               
                  – muud pastatooted:
               
            
                  1902 30 10
               
               
                  – – kuivatatud
               
            
                  1902 30 90
               
               
                  – – muud
               
            
                  09.1023
               
               
                  1902 40
               
               
                  – kuskuss:
               
               
                  2 000
               
               
                  0
               
            
                  1902 40 10
               
               
                  – – töötlemata
               
            
                  1902 40 90
               
               
                  – – muud